Skip to content
PENUNTUT ILMU
Dr. Abdullaah Jalil
40 Hadith (13)

Academic Advisory, Supervision and Review

Academic Courses

ASWJ

Awards

Books (40)

Chapter in Books

Conferences & Workshops – Participant/ Moderator

Conferences – Presenter/ Author/ Co-Author

Consultation

Courses & Workshops – Trainer/ Member

Educational Background

Fiqh Muamalat

Hak Cipta

Halal

Home

Islamic Banking and Finance

Journals

Kuliah & Kursus Agama – Pengajar/ Pembentang

Laws and Regulations

Mirath & Fara’id

Mutun Ilmiyyah

News Paper / Magazines

PCVE (Deradicalization and Rehabilitation)

Penyelidik IMARAH

Policy / Industry

Q & A

References & Links

Research

Risalah Penuntut Ilmu (RPI)

Selected Fatwa

Services/ Modules Offered

Shariah Compliance and Governance

Takaful

Talaqqi

Waqf

Zakat

Zikrullah and Supplications

About

Blog
Journals
2020
13. Abdullaah Jalil & Suraiya Osman. JMIFR (Accepted)
12. Osman, Suraiya, Jalil, Abdullaah, Rahman, Suhaimi Ab, Bakar, Elistina Abu, & Safian, Yasmin Hanani M. (2020). Adapting the Principle of Sadd al-Zari’ah by the Government in the Regulation of Product and Service Labelling. Journal of Islamic Economics and Law, 1(1), 40-50. (
PDF
) (
Original Source
) [HALAL]
11.  Osman, Suraiya, Jalil, Abdullaah, & Rahman, Suhaimi Ab. (2020). Misuse of Islamic Attributes in Food Products Labelling and Marketing in Malaysia. International Journal of Islamic Business, 5(1), 59-67. (PDF) (
Original Source
) [HALAL]
10. Osman, S., Ab. Rahman, S., & Jalil, A. (2020). Issues in halal food product labelling: a conceptual paper.
Food Research
, 4(S1), 214-219. doi: 10.26656/fr.2017.4(S1).S15 (
Full text PDF
) (
Original Source
) [HALAL]
2019
9. Abu Azaheem Ahamed Aswer, Abdullaah Jalil & Nurul Aini Muhamed. A Proposal of AMM (Adapted Mudarabah Model) for Shariah Compliant Home Financing in Malaysia. The Journal of Muamalat and Islamic Finance Research (JMIFR), 16(1), June 2019, pp.82-96. (
PDF
)(
Link
) [ISLAMIC BANKING AND FINANCE][FIQH MUAMALAT]
8. Suraiya Osman, Muhammad Hazim Ahmad & Abdullaah Jalil. Penggunaan Unsur Islam Dalam Perniagaan: Analisa Dari Perspektif Syariah. Al-‘Abqari – Journal of Islamic Social Sciences and Humanities (Majallat al-Thaqafah al-Islamiyyah wa al-Insaniyyah). Vol. 17 (Special Edition) March 2019: 39-51 (
PDF
)(
Link
) [HALAL]
2017
7. Tazul Islam, MZM Amin, Syed Ahmad Tarmizi Syed Omar, Adnan Mohamed Yusoff, Zamrie Ibrahim Musa, Robiatul Adawiyah Mohd, Khairul Anuar Mohamad, Muhammad Musa, Norazman Alias, Kauthar Abd Kadir, Abdulrahman Obeid Hussein, Abdullaah Jalil, Mohamed Akhiruddin Ibrahim, Nur Humaimah Hammimi Abdullah, Anis Izzati Mat Junoh (2017). Knowledge Integration in the Quran: A Case of Its Economic Content. Advanced Science Letters. Vol. 23, Issue: 5. Pages: 4668-4671. Publisher: American Scientific Publishers. Publication Date: 2017/5/1 [ISLAMIC ECONOMICS][QUR’AN]
2014
6. Asharaf Mohd Ramli, & Abdullaah Jalil. (2014). Model Perbankan Wakaf Korporat: Analisa Wakaf Selangor Muamalat. Jurnal Pengurusan, 42(Disember), 159-167. (
PDF
) (Link) [CORPORATE WAQF]
5. Asharaf Mohd Ramli, Abdullaah Jalil, Norman Hamdan, Asmaddy Haris, & Mohd Aizuddin Abd. Aziz. (2014). Fatwa-fatwa Berkaitan Pengurusan Ekonomi dan Kewangan Masjid. Jurnal Pengurusan dan Penyelidikan Fatwa, 4, 91-111. (
PDF
) (Link) [KEWANGAN MASJID]
2011
4. Mustafa Mohd Hanefah, Abdullaah Jalil, Asharaf Mohd. Ramli, Hisham Sabri, Norhaziah Nawai, & Syahidawati Shahwan. (2011). Financing the Development of Waqf Property: The Experience of Malaysia and Singapore. The Journal of Muamalat and Islamic Finance Research (JMIFR), 8(1), 115-128. (PDF) (Link) [CORPORATE WAQF]
2008
3. Abdullaah Jalil, & Muhamad Muda. (2008). Pengurusan Dana Sedekah Secara Sistematik: Analisa Peranan Institusi Kerajaan dan Swasta. Jurnal Pengurusan JAWHAR, 2(1), 53-72. (
PDF
) (Link) [ISLAMIC SOCIAL FINANCE]
2. Abdullaah Jalil, & Asharaf Mohd. Ramli. (2008). Waqf Instruments for Construction Contract: An Analysis of Structure. The Journal of Muamalat and Islamic Finance Research (JMIFR), 5(1), 183-196. (PDF) (Link) [CORPORATE WAQF]
2006
1. Abdullaah Jalil. (2006). The Significances of Maslahah Concept and Doctrine of Maqasid (Objectives) Al-Shari’ah in Project Evaluation. The Journal of Muamalat and Islamic Finance Research (JMIFR), 3(1), 171-202. (
PDF
) (Link) [MAQASID SHARI’AH][ISLAMIC ECONOMICS]
Links to Relevant Journals
Muamalat and Islamic Finance
The Journal of Muamalat and Islamic Finance Research (JMIFR) (USIM) (
Link
)
ISRA International Journal of Islamic Finance (
Link
) Emerald
International Journal of Islamic Business (
Link
) Emerald
International Journal of Islamic and Middle Eastern Finance and Management (
Link
) Emerald, Scopus
Jurnal Pengurusan Jawhar (Link)
Jurnal Pengurusan dan Penyelidikan Jawhar (Link)
Jurnal Pengurusan (Link)
Jurnal Muamalat, JAKIM
Fiqh, Usul Fiqh & Fatwa
JFATWA – Journal of Fatwa Management and Research (
Link
)
Islamic Social Sciences/ Management
AL-ABQARI – Journal of Islamic Social Sciences and Humanities, USIM (
Link
)
Global Journal AL-THAQAFAH, USAS (
Link
)
AL-QIMAH AL-MUDHAFAH – Journal of Management and Science, USAS (
Link
)
Hadith
Al-Burhan – Journal of Qur’an and Sunnah Studies, IIUM (
Link
)
Aqidah / Usuluddin
Counter Terrorism/ National Safety
Share this:
Twitter

Facebook
Like this:
Blog at WordPress.com.
Follow

Following

PENUNTUT ILMU

Join 37 other followers

												Sign me up

Already have a WordPress.com account?
Log in now.
PENUNTUT ILMU

Customize

Follow

Following

Sign up

Log in

Copy shortlink

Report this content

View post in Reader

Manage subscriptions

Collapse this bar


429 Too Many Requests

nginx


 1

Modal Teroka Sebagai Pemangkin Keusahawanan Umat Islam:

Peluang dan Cabarannya di Malaysia

Abdullaah Jalil

Universiti Sains Islam Malaysia (USIM)

Dulu dikenali sebagai Kolej Universiti Islam Malaysia

Abstrak

Kerajaan Malaysia telah mengenal pasti industri modal teroka sebagai salah satu sektor

pertumbuhan baru untuk mempelopori pertumbuhan ekonomi negara ke arah mencapai

status negara maju. Insentif pencukaian tambahan telah disediakan untuk menggalakkan

pertumbuhan industri ini. Bagi pihak usahawan, konsep modal teroka mampu memberi

penyelesaian kepada masalah pembiayaan dan khidmat nasihat perniagaan, iaitu dua

masalah utama yang sering dihadapi oleh mereka dalam memulakan atau

mengembangkan perniagaan. Masalah-masalah ini akan menjadi lebih besar sekiranya ia

melibatkan projek perniagaan yang melibatkan kos yang besar dan berisiko tinggi. Kajian

ini bertujuan melihat potensi modal teroka sebagai salah satu konsep dan instrumen yang

berpotensi menjadi penggerak utama keusahawanan di kalangan umat Islam di Malaysia.

Kajian ini dijalankan berdasarkan analisa ke atas data sekunder yang berkaitan dengan

industri ini di Malaysia. Kajian ini mendapati bahawa modal teroka mampu menjadi

alternatif yang baik kepada para usahawan, terutamanya IKS (Industri Kecil dan

Sederhana), selain pinjaman daripada pihak bank kerana kosnya yang lebih rendah.

Namun begitu, sehingga akhir tahun 2004, terdapat sebanyak 38 syarikat modal teroka

(VCCs) dan 34 syarikat pengurus modal teroka di Malaysia (VCMCs), dan potensi modal

teroka sebagai sumber pembiayaan perniagaan yang utama masih belum digunakan

sepenuhnya. Syarikat-syarikat kewangan Islam juga sepatutnya memainkan peranan yang

lebih aktif dalam pembiayaan yang berbentuk ekuiti seperti modal teroka dan penerapan

konsep-konsep Islam seperti musyarakah, mudarabah, muzaraah, musaqah dan

mugharasah mampu memberi kepelbagaian kepada kaedah pembiayaan yang

berlandaskan Islam.

 2

Pendahuluan

Pembiayaan projek atau inovasi adalah salah satu masalah yang dihadapi oleh usahawan,

terutamanya usahawan kecil dan sederhana yang tidak mempunyai modal yang cukup di

awal peringkat perniagaannya. Syarat pinjaman bank yang agak ketat dan konservatif

tidak dapat membantu bakal usahawan yang hanya mempunyai idea dan tidak

mempunyai cagaran atau jaminan bagi pinjamannya atau laporan kewangan syarikat yang

baik. Pada peringkat awal dahulu, teori perkongsian untung-rugi (PLS) mendominasi

literatur dalam perbankan dan kewangan Islam, namun pembiayaan berbentuk ekuiti itu

seperti musyarakah dan mudarabah tidak mendapat sambutan dari institusi-institusi

perbankan Islam kerana tugas dan tanggunggan institusi-institusi tersebut sebagai ‘sebuah

bank’. Hampir kesemua pembiayaan yang dipilih oleh bank-bank Islam adalah

berdasarkan kontrak jual beli, upah dan sewa/sewa-beli (Dar & Presley, 2000).

Oleh itu, satu kaedah pembiayaan ekuiti yang mampu membantu sifat dan idea

keusahawanan yang ada pada para usahawan tidak disia-siakan patut diperkenalkan.

Kerajaan Malaysia telah mengenal pasti kaedah pembiayaan berasaskan konsep modal

teroka atau modal usaha niaga sebagai salah satu kaedah pembiayaan baru untuk

mempelopori pertumbuhan ekonomi negara ke arah mencapai status negara maju.

Berbagai insentif tambahan telah disediakan oleh pihak kerajaan khasnya untuk

menggalakkan pertumbuhan industri ini.

Konsep Modal Teroka/ Usaha Niaga
1

Modal teroka (juga dikenali sebagai modal usaha niaga) merupakan satu bentuk

pembiayaan ekuiti yang menumpukan pembiayaan kepada syarikat-syarikat yang

semakin berkembang, tidak tersenarai di pasaran saham dan berorientasikan risiko

(BNM, 2000). Walaupun konsep pembiayaan ekuiti adalah tidak asing dalam sejarah

manusia, namun konsep moden modal teroka ini hanya baru dimulakan di Amerika

1
 Konsep modal teroka adalah satu topik yang sangat luas. Perbincangan ini diringkaskan kerana ia bukan

fokus kertas kerja ini.

 3

Syarikat selepas Perang Dunia ke-2 (al-Suwailem, 1998). Terdapat tiga atau empat parti

utama yang terlibat dalam sesuatu pembiayaan modal teroka. Ini digambarkan di Rajah 1

(Recklies & Recklies, 2000).

Rajah 1: Konsep Modal Teroka

Satu keunikan yang jelas dalam konsep modal teroka yang membezakannya dari

pembiayaan ekuiti yang lain ialah keterlibatan pihak pemodal atau pemegang saham

secara aktif dalam memberikan perkhidmatan-perkhidmatan tambah nilai (value-added)

yang lain kepada penerima modal seperti khidmat nasihat pengurusan, perancangan

strategik, pemasaran dan rangkaian perniagaan (Recklies & Recklies, 2000). Bagi pihak

usahawan, konsep modal teroka mampu memberi penyelesaian kepada masalah

pembiayaan dan khidmat nasihat perniagaan, iaitu dua masalah utama yang sering

dihadapi oleh mereka dalam memulakan atau mengembangkan perniagaan. Pelaburan

yang dibuat dalam satu usaha niaga adalah merupakan pelaburan jangka masa sederhana

atau panjang dan dibuat biasanya pada peringkat-peringkat awal perniagaan. Peringkat-

peringkat perniagaan boleh dibahagikan kepada 9 peringkat utama iaitu (Recklies &

Recklies, 2000; BNM, 2004; Suruhanjaya Sekuriti, 2004):

1. Modal Benih
2
 (Seed Capital)

2. Pembiayaan Permulaan
3

2
 Modal permulaan yang perlu untuk membiayai penyelidikan dan pembangunan konsep awal atau

prototaip. Ini adalah sebelum sesebuah perniagaan mencapai tahap permulaan (BNM, 2000)

Pelabur Syarikat Modal

Teroka

Syarikat Penerima

Modal Teroka

Pengurus

(Luar)

Modal Modal

Pulangan Pulangan

Kemahiran

Pengurusan

Rangkaian/

Pemasaran

 4

3. Pembiayaan Peringkat Awal

4. Pengembangan/Pertumbuhan
4

5. Penyambungan (bridge)
5
/mezanin

6
/pra-IPO

7

6. Pembelian masuk pengurusan
8
 (management buy-in)

7. Pembelian keluar pengurusan
9
 (management buy-out)

8. Pembelian pemulihan
10

9. Penunaian keluar (pembelian sekunder)

Syarikat modal teroka memulakan pelaburannya dalam salah satu daripada peringkat-

peringkat awal usaha niaga tersebut dan akan terus kekal bersama dengan syarikat

tersebut sehinggalah projek tersebut mencapai peringkat di mana pihak pemodal

mendapat mekanisme keluar untuk membuat keuntungan (al-Suwailim, 1998; BNM,

1999). Sebahagian daripada pemodal juga akan terus kekal dan memegang kepentingan

dalam syarikat yang diusahakan tersebut.

Industri Modal Teroka Di Malaysia

Indutsri modal teroka Malaysia bermula pada tahun 1984 dengan tertubuhnya syarikat

Malaysian Ventures Berhad
11

 (BNM, 1999). Dalam hal ini, Malaysia agak terlambat

dibandingkan dengan negara-negara Asia Pasifik yang lebih maju seperti Jepun,

Singapura, Hong Kong, Taiwan dan Korea. Namun begitu, dengan suasana pelaburan

yang kondusif dan insentif cukai daripada pihak kerajaan, industri modal teroka

mengalami pertumbuhan yang berterusan di Malaysia. Namun, hanya 10 tahun selepas

3
 Pembiayaan bagi penubuhan syarikat tersebut dan dalam lingkungan tahun pertama operasi.

4
 Pembiayaan bagi perkembangan syarikat yang telah membawa masuk produk mereka ke pasaran.

5
 Pembiayaan jangka masa pendek sementara pembiayaan jangka masa panjang masih dalam perundingan.

6
 Pembiayaan bagi syarikat yang berada dalam masalah kewangan, tetapi pembayaran balik bagi

pembiayaan tersebut selepas hutang lama dibayar dan sebelum bayaran dibuat kepada peminjam dan

pemegang saham yang lain.
7
 Pembiayaan sebelum syarikat tersebut membuat tawaran awam awal.

8
 Pembiayaan bagi pembelian saham syarikat bagi mempunyai pengaruh dalam syarikat tersebut.

9
 Pembiayaan bagi membeli saham syarikat penerima modal teroka untuk mengubah struktur pemegang

saham. Ini penting bagi kesinambungan syarikat tersebut.
10

 Pembiayaan bagi mengembalikan syarikat kepada keadaan yang berdayasaing dan mampu membuat

keuntungan.
11

 Syarikat ini ditubuhkan oleh Arab-Malaysian Merchant Bank dan beberapa syarikat lain.

 5

itu, kerajaan mula menampakkan minat yang serius dalam industri ini dengan

menubuhkan MTDC (Malaysian Technology Development Corporation)
12

 (Fong, 2003).

Perkembangan industri ini berlaku dengan agak perlahan sebelum tahun 1999, namun

perkembangan industri modal teroka di Malaysia mula mengalami perkembangan yang

agak pesat setelah Krisis Kewangan Asia 1997 (Fong, 2003). Kebiasaannya, syarikat

modal teroka di negara ini melantik syarikat-syarikat lain bagi menguruskan dana modal

teroka mereka dalam tempoh yang tertentu (close-ended), biasanya dalam tempoh 10

tahun, atau tidak dihadkan dengan mana-mana tempoh (open-ended). Sehingga akhir

tahun 2004, terdapat sebanyak 38 syarikat modal teroka (VCCs) dan 34 syarikat pengurus

modal teroka di Malaysia (VCMCs), dengan saiz dana sebanyak RM 2,266 juta dan 332

syarikat penerima modal teroka
13

 dengan jumlah pelaburan sebanyak RM 289.3 juta

(BNM, 2004). Lihat Jadual 1.

Jadual 1: Statisk Utama Industri Modal Teroka/Usaha Niaga di Malaysia
14

Berdasarkan Jadual 1, kita dapat melihat dua perkara penting mengenai industri modal

teroka Malaysia. Pertama, pelaburan modal teroka Malaysia banyak bergantung daripada

sumber tempatan, berbanding sumber asing. Kedua, jumlah dana yang terdapat di dalam

industri tidak digunapakai sepenuhnya. Daripada dana sebanyak RM 2,266 juta, hanya,

12

 Salah sebuah angensi di bawah Kementerian Sains, Teknologi dan Inovasi yang menumpukan pelaburan

pada peringkat modal benih dan awal dalam syarikat-syarikat yang berorientasikan teknologi.
13

 Adalah menjadi kebiasaan VCCs dan VCMCs untuk melabur dalam banyak syarikat agar risiko kerugian

dapat diagihkan dalam portfolio pelaburan yang lebih besar.
14

 Sumber: BNM, 20004.

 6

RM 1,058 juta telah dilaburkan. Pihak industri berpendapat bahawa kesukaran untuk

mendapatkan pelaburan yang sesuai merupakan alasan utama bagi sebab tersebut

(Suruhanjaya Sekuriti, 2003). Rajah 2 pula menunjukkan sumber bagi dana industri

modal teroka di Malaysia.

Rajah 2: Sumber Modal Teroka di Malaysia
15

Berdasarkan Rajah 2, dapat disimpulkan bahawa kerajaan adalah merupakan

penyumbang modal terbesar bagi dana modal teroka di Malaysia dan industri modal

teroka di Malaysia masih banyak bergantung kepada sumber tempatan. Jumlahnya masih

agak kecil jika dibandingkan dengan potensi sumbangan syarikat-syarikat ini kepada

pembangunan ekonomi negara. Manakala dari sudut sektor pelaburan, indutsri modal

teroka tertumpu kepada tiga sektor utama beroreintasikan teknologi dan pengetahuan

iaitu tekonologi komunikasi dan maklumat, perkilangan dan sains kehidupan. Ini dapat

dilihat berdasarakan Jadual 2. Dari sudut peringkat perniagaan pula, syarikat modal

teroka lebih menumpukan pelaburan mereka pada peringkat awal,

pengembangan/pertumbuhan dan penyambungan/ mezanin/ pra-IPO.

15

 Sumber: BNM, 2004.

 7

 Jadual 2: Pelaburan Terkumpul Modal Teroka mengikut Sektor
16

 Jadual 3: Pelaburan Terkumpul Modal Teroka mengikut Sektor
17

Modal Teroka Dan Keusahawanan Industri Kecil dan Sederhana (IKS)

Peranan industri kecil dan sederhana (IKS) mula dirasai kepentingannya setelah berlaku

Krisis Kewangan Asia 1997 yang menyebabkan pelaburan asing telah mula berkurangan

dan ditarik keluar dari Asia Tenggara. Data awal pada tahun 2002 menunjukkan bahawa

Malaysia, Indonesia, Singapura, Filipina dan Thailand menerima kurang daripada satu

perlima jumlah pelaburan asing yang diterima oleh China (Fong, 2003). Jesteru itu, isu

pembiayaan IKS perlu diperkuatkan bagi membentuk kekuatan ekonomi domestik.

16

 Sumber: BNM, 2004.
17

 Ibid.

 8

Konsep modal teroka ini juga sangat berkait rapat dengan IKS kerana kaedah

pembiayaannya yang dilakukan pada peringkat awal syarikat.

Modal teroka sememangnya telah banyak memainkan peranan di sebalik kejayaan

syarikat-syarikat besar dan ekonomi-ekonomi negara maju di dunia. Sebagai contoh

banyak syarikat-syarikat besar seperti Apple dan Intel disokong oleh modal teroka.

Kejayaan Lembah Silikon di California juga dibantu oleh industri modal teroka yang

membiayai IKS berorientasikan teknologi di sana. Pada zaman kemuncaknya, Lembah

Silikon mempunyai lebih 7,000 syarikat elektronik dan perisian komputer yang membuka

50,000 peluang pekerjaan setiap tahun. Berdasarkan konsep pembiayaan modal teroka,

banyak IKS di Taiwan hari ini telah menjadi pembekal barang-barang elektronik yang

bertaraf antarabangsa (Fong, 2003).

Di Malaysia, kerajaan memainkan peranan utama dalam menggalakkan industri modal

teroka seperti yang digambarkan oleh Jadual 1 dan Rajah 2. Antara langlah-langkah

utama yang telah diambil dalam industri modal teroka bagi menggalakkan perkembangan

IKS ialah (BNM, 1999; Aziz, 2000):

 Penubuhan dua dana modal teroka yang bernilai RM500 juta yang telah

dibentangkan dalam Bajet 2000. Ini termasuk RM200 juta yang akan digunakan

bagi membiayai projek berteknologi tinggi melalui Bank Industri dan Teknologi

Malaysia Berhad dan RM300 juta bagi pembiayaan syarikat penerima modal

teroka. Ini diikuti dengan penubuhan MSC Venture One.

 Penubuhan Persatuan Modal Teroka Malaysia pada 27 Februari 1995 bagi

mempromosi dan membangunkan industri modal teroka.

 Penubuhan MESDAQ bagi memudahkan akses syarikat modal teroka kepada

pasaran modal. Ia jua bertindak sebagai mekanisme keluar bagi pelabur daripada

usaha niaga di syarikat penerima modal teroka.

 Insentif cukai kepada syarikat modal teroka dalam bentuk pengecualian cukai

penuh bagi semua pendapatan syarikat modal teroka dalam tempoh pelaburan atau

tempoh sepuluh tahun, mana satu yang terdahulu.

 9

 Penawaran geran-geran kerajaan bagi pembiayaan IKS seperti Skim Geran

Penyelidikan dan Pembangunan Industri.

 Penubuhan agen-agen pemanking industri modal teroka dan IKS seperti

Multimedia Super Koridor, Taman Teknologi Malaysia, Universiti Multimedia,

Pelan Induk K-Ekonomi, institusi penyelidikan di bawah MIMOS dan SIRIM dan

berbagai-bagai lagi.

Industri modal teroka Malaysia juga menghadapi beberapa cabaran dan masalah (BNM,

1999; Aziz, 2000). Antaranya ialah:

 Dana yang terhad. Setakat ini, kerajaan menjadi penyumbang utama dalam

industri modal teroka. Namun, dengan pertambahan syarikat-syarikat IKS, dana

yang lebih besar diperlukan, terutama dana asing yang sangat sedikit buat masa

ini (1%). Penyertaan “business angels” atau individu-individu kaya dalam

industri modal teroka Malaysia juga agak sedikit (10.5%).

 Kekurangan maklumat yang komprehensif mengenai industri modal teroka di

Malaysia, terutamanya mengenai peluang dan sektor pelaburan. Ini mungkin

menjadi penghalang kepada kemasukan dana modal teroka asing dan tempatan.

 Kekurangan bakat-bakat kreatif dan inovasi di kalangan usahawan yang

menyebabkan banyak dana modal teroka tidak dapat disalurkan kepada

usahawan-usahawan yang berpotensi. Oleh kerana itu, pada penghujung tahun

2003, lebih separuh (58.5%) dana modal teroka telah diletakkan dalam aset lain,

iaitu deposit tetap dan tunai. Ini ditunjukkan dalam Rajah 3.

Peluang pembiayaan modal teroka di Malaysia sememangnya sangat besar. Namun,

proses penilaian yang berhati-hati oleh syarikat modal teroka merupakan satu cabaran

bagi pengusaha IKS. Di samping itu, pelaburan modal teroka banyak tertumpu kepada

sektor-sektor industri yang beorientasikan teknologi dan pengetahuan. Oleh itu,

usahawan IKS patut meningkatkan kemahiran, idea dan pengetahuan mereka selaras

dengan pergerakan ekonomi Malaysia ke arah ekonomi berasaskan pengetahuan.

 10

Penubuhan lebih banyak syarikat modal teroka dan pengurusan modal teroka Islam

mampu membantu menarik lebih banyak dana-dana asing terutamanya dari Timur

Tengah dan sekali gus menggalakkan keusahawanan di kalangan umat Islam yang

mementingkan kaedah pembiayaan yang berdasarkan Shariah. Tambahan pula,

pembiayaan berbentuk musyarakah atau mudarabah yang sesuai dengan konsep modal

teroka tidak menimbulkan kontraversi di kalangan pelabur-pelabur Muslim di peringkat

antarabangsa.

Rajah 3: Penggunaan Dana Modal Teroka (2003: RM2.1 billion)
18

Penerapan Konsep-konsep Shariah Dalam Pembiayaan Modal Teroka

Dr. Muhamad Abduh Mustoufa berpendapat bahawa konsep modal teroka (walaupun

dalam bentuk konvensionalnya) adalah sangat dekat dengan prinsip kewangan Islam dan

ia mampu menjadi satu alternatif pembiayaan yang berjaya di negara-negara Islam kerana

impaknya yang baik kepada pembangunan dan pertumbuhan ekonomi (n.a., 2005).

Walaupun pada asasnya, konsep modal teroka ini dapat dikiaskan kepada syarikat inan

(perkongsian modal/harta) dan mudarabah (perkongsian harta dan usaha), tetapi

18

 Sumber: Suruhanjay Sekuriti, 2003.

 11

sebahagian dari perinciannya mungkin bertentangan dengan Shariah. Namun, masalah

tersebut boleh diselesaikan dengan mudah (al-Suwailem, 1998).

Antara isu yang timbul ialah kaedah pembiayaan ekuiti yang dipilih oleh syarikat modal

teroka. Sebagai contoh, syarikat modal teroka boleh memilih untuk membiayai modal

usaha niaga melalui pegangan syer-syer keutamaan (preference shares) di mana mereka

mendapat keuntungan terkumpul dan tetap serta mendapat keutamaan menerima

pembayaran selepas pemiutang dalam kes kesolvenan syarikat tersebut. Namun,

pegangan saham seperti ini adalah haram mengikut pandangan Akademi Fiqh Islam

(Syibir, 200) dan Dar & Presley (2000). Namun, Suruhanjaya Sekuriti  (2000) mengambil

pendapat bahawa saham keutamaan bukan kumulatif adalah halal berdasarkan konsep

tanazul.

Berdasarkan pengamatan kasar penulis, tidak banyak syarikat modal teroka yang

mengaplikasi konsep-konsep Shariah dalam pembiayaan mereka di Malaysia, cuma

sebahagian kecil sahaja. Namun, usaha-usaha ke arah mewujudkan industri modal teroka

Islam sedikit sebanyak dapat dilihat. Data-data berkaitan dengan kedudukan modal teroka

Islam dalam industri modal teroka Malaysia juga tidak ditemui oleh penulis. Pelbagai

pihak telah mencadangkan penubuhan dana modal teroka oleh syarikat-syarikat

kewangan Islam agar konsep perkongsian untung-rugi (PLS) secara Islam dapat

dipraktikkan secara meluas dalam ekonomi moden hari ini.

Pada pandangan penulis, bukan sahaja konsep-konsep perkongsian perniagaan dalam

Fiqh seperti musyarakah
19

 dan mudarabah
20

 dapat diaplikasikan pada konsep modal

teroka ini, tetapi konsep-konsep perkongsian pertanian dalam Fiqh seperti muzara’ah
21

,

19

 Usaha sama di antara dua pihak atau lebih untuk menjalankan perniagaan tertentu yang bermotifkan

keuntungan. Keuntungan dibahagikan berdasarkan nisbah yang telah dipersetujui. Jika berlaku kerugian, ia

akan ditanggung oleh pihak-pihak yang terlibat berdasarkan bahagian ekuiti yang dimiliki (BNM, 2000).
20

 Perjanjian pembiayaan di antara pemodal dan pengusaha di mana pengusaha menjalankan aktiviti

perniagaan atas dasar pembahagian untung, berdasarkan nisbah pembahagian keuntungan yang telah

dipersetujui sebelumnya. Jika berlaku kerugian di luar kawalan pengusaha, ia akan ditanggung sepenuhnya

oleh pemodal (BNM, 2000).
21

 Usaha sama di antara dua pihak di mana salah satu pihak menyumbang tanah untuk diusahakan dan

pihak yang lain mengusahakan tanah tersebut. Hasil pertanian dibahagi antara mereka mengikut

persepakatan (Al-Zuhaili, 1997).

 12

musaqah
22

 dan mugharasah
23

 juga dapat digunapakai. Konsep dan aplikasi kontrak-

kontrak ini dalam pembiayaan modal teroka adalah di luar fokus penulisan ini.

Syarikat modal teroka perlu memberi pilihan kepada usahawan-usahawan yang

berpotensi untuk memilih kaedah pembiayaan yang berlandaskan Islam. Institusi-institusi

kewangan Islam Malaysia perlu memainkan peranan yang lebih aktif dalam menyediakan

pembiayaan yang berbentuk ekuiti seperti yang terdapat dalam konsep modal teroka. Ini

secara langsung dapat menggalakkan sebahagian besar usahawan umat Islam

mendapatkan modal yang halal bagi tujuan perniagaan. Kekurangan modal teroka atau

modal Islam yang berbentuk ekuiti telah memaksa sebahagian usahawan Muslim dalam

industri berteknologi tinggi di Lembah Silikon untuk memilih pembiayaan secara

konvensional bagi memulakan dan mengembangkan perniagaan mereka (Al-Rifai &

Khan, 2000).

Kesimpulan

Konsep modal teroka semangnya mampu menjadi alternatif pembiayaan yang baik

kepada para usahawan, terutamanya IKS (Industri Kecil dan Sederhana), selain pinjaman

daripada pihak bank kerana kosnya yang lebih rendah. Di samping itu, para usahawan

juga mendapat perkhidmatan tambah nilai yang lain bagi mempercepatkan

pengembangan perniagaa mereka. Namun begitu, industri modal teroka di Malaysia juga

masih lagi di peringkat awal dan peranan utama masih bergantung kepada pihak kerajaan.

Usaha untuk menarik pelaburan asing ke dalam industri modal teroka jugak patut diambil

perhatian. Sehingga akhir tahun 2004, terdapat sebanyak hanya 38 syarikat modal teroka

(VCCs) dan 34 syarikat pengurus modal teroka di Malaysia (VCMCs), dan potensi modal

teroka sebagai sumber pembiayaan perniagaan yang utama masih belum digunakan

sepenuhnya. Potensi pembiayaan modal teroka juga masih tidak digunakan sepenuhnya

22

 Usaha sama di antara dua pihak di mana salah satu pihak menyumbang tanaman dan tanah untuk

dipelihara dan diusahakan, manakala pihak yang lain memelihara tanaman tersebut. Hasil pertanian

dibahagi antara mereka mengikut persepakatan (Al-Zuhaili, 1997).
23

 Usaha sama di antara dua pihak di mana salah satu pihak menyumbang tanah untuk diusahakan dan

pihak yang lain menyumbang pokok/tanaman tersebut. Jumlah pohon yang tumbuh dibahagikan antara

mereka mengikut persepakatan (Al-Zuhaili, 1997).

 13

kerana kekurangan projek yang yang sesuai. Akhir sekali, syarikat-syarikat kewangan

Islam juga sepatutnya memainkan peranan yang lebih aktif dalam pembiayaan yang

berbentuk ekuiti seperti modal teroka dan penerapan konsep-konsep Islam seperti

musyarakah, mudarabah, muzara’ah, musaqah dan mugharasah mampu memberi

kepelbagaian kepada kaedah pembiayaan yang berlandaskan Islam yang sesuai mengikut

peringkat dan sektor pelaburan modal teroka.

REFERENCES - Rujukan

Aziz, Zeti Akhtar. 2000. Venture Capital Investment: Outlook & Trends. (Speech).

Venture Capital Europe-Asia 2000 Conference, 28 Mac 2000, Putra World Trade

Centre, Kuala Lumpur. <www.emeap.org>

Bank Negara Malaysia. 1999. The Central Bank and the Financial System in Malaysia –

A Decade of Change. Kuala Lumpur: Bank Negara Malaysia.

Bank Negara Malaysia. 2000. Pelan Induk Sektor Kewangan. Kuala Lumpur: Bank

Negara Malaysia.

Bank Negara Malaysia. 2004. Laporan Tahunan. Kuala Lumpur: Bank Negara Malaysia.

Dar, Humayon A. & Presley, John. R. 2000. Lack of profit loss sharing in Islamic

banking: Management and control imbalances. International Journal of Islamic

Financial Services. Vol.2(2), n.pp.< www.islamic-finance.net>

Fong, David. 2003. Venture Capital and SMEs - A Malaysian Perspective. (Speech).

Apec Symposium on Best Practices for Enhancing Financing Chain for SMEs at

Differeing Growing Stages, 26 Ogos 2003, Taipeh.< www.mvca.org.my>

n.a. 13 Jun 2005. Islamic Venture Capital – The Next Attraction.

<http://moneylinemagazine.com>

Recklies, Dogmar & Recklies, Oliver. 2000. The Venture Capital Industry: Analysis and

Future Development. < www.themanager.org>

Al-Rifai, Tariq & Khan, Aamir. 2000. The role of venture capital in contemporary

Islamic finance. n.p. <www.failaka.com>

Suruhanjaya Sekuriti. 2002. Resolutions of the Securities Commission Syariah Advisory

Council. Kuala Lumpur: Suruhanjaya Sekuriti.

http://www.emeap.org/

http://www.islamic-finance.net/

http://www.mvca.org.my/

http://moneylinemagazine.com/

http://www.themanager.org/

http://www.failaka.com/

 14

Suruhanjaya Sekuriti. 2003. Laporan Tahunan. Kuala Lumpur: Suruhanjaya Sekuriti.

Al-Suwailem, Sami. 1998. Venture capital: A potential model of musyarakah. Journal of

King Abdulazizi University, Islamic Economics, (10), pp. 3-20.

Syibir, Dr. Muhammad Uthman. (1999). Al-mu’amalat al-maliyyah al-mu’asirah fi al-

fiqh al-Islami. ‘Amman: Dar al-Nafais.

Al-Zuhaili, Wahbah. 1997. Al-fiqh al-Islami wa adillatuh. Damsyik: Dar al-Fikr.

 15

Mengenai artikel ini:

Reference Type: Conference Paper
Author: Abdullaah Jalil,
Year: 2005
Title: Modal Teroka Sebagai Pemangkin Keusahawanan Umat Islam:

Peluang dan Cabarannya di Malaysia (Kertas Kerja Sisipan)
Editor: Sekretariat Seminar Keusahawanan Islam
Conference Name: Seminar Keusahawanan Islam Peringkat Kebangsaan 2005
Conference Location: Akademi Pengajian Islam, Universiti Malaysia, Kuala

Lumpur
Publisher: Jabatan Syariah dan Pengurusan, Akademi Pengajian Islam


 1

PENGURUSAN DANA SEDEKAH SECARA SISTEMATIK: ANALISA PERANAN
INSTITUSI KERAJAAN DAN SWASTA

Oleh:

Abdullaah Jalil
Muhamad Muda

Fakulti Ekonomi dan Muamalat,
Universiti Sains Islam Malaysia.

PENDAHULUAN

Sedekah adalah salah satu intrumen kewangan dan ekonomi Islam yang mempunyai ciri-ciri
yang fleksibel dan berbentuk sukarela. Ia boleh dianggap sebagai satu instrumen penyokong
and pelengkap (supportive and complementary instrument) bagi instrumen-instrumen yang
wajib di dalam Islam seperti zakat, nafkah, kaffarah dan lain-lain. Hikmah di sebalik
kebaikan dan kesan positif instrumen ini adalah terlalu luas dan tidak semuanya dapat
dikumpulkan di dalam artikel yang singkat ini. Bahkan, sebahagian besar kesan positif
sedekah tidak dapat digambarkan dalam bentuk nombor atau kuantiti kerana ia bukan sahaja
meliputi kesan ekonomi dan kewangan, bahkan meliputi kesan kerohanian, sosial, keberkatan
dan lain-lain.

Sorotan Literatur
Sedekah adalah merupakan satu subjek yang dikenali dan bukanlah sebuah topik yang asing
di dalam pendidikan dan pengajian Islam. Perbincangan berkaitan sedekah terdapat di dalam
hampir semua kitab karangan ulama’ Islam dalam bidang fiqh, hadis, tafsir, tasawwuf dan
sebagainya. Perbahasan berkenaan hukum ahkam serta pentafsiran al-Quran dan al-Sunnah
berkaitan amalan sedekah sudah mencapai tahap yang begitu mendalam. Secara umumnya
perbincangan mengenai sedekah di dalam karangan para ulama’ terdahulu adalah
merangkumi topik-topik berikut:

a) Nas-nas al-Quran dan al-Sunnah berkaitan sedekah serta pentafsirannya bersama
kisah para sahabat r.a., para ulama’ dan solihin berkaitan sedekah;

b) Definisi dan hukum ahkam berkaitan sedekah;
c) Kelebihan dan ganjaran bagi amalan sedekah;
d) Hikmah kerohanian dan sosial di sebalik amalan sedekah;
e) Adab-adab bersedekah sama ada adab zahir atau adab batin; dan
f) Perbandingan di antara sedekah secara tersembunyi dan terang-terangan.

Pada hari ini, para ahli ekonomi Islam dan Shariah banyak menumpukan perbincangan dalam
isu-isu berkaitan perbankan dan kewangan Islam. Dalam bidang ijtima’i1, perbincangan lebih
memberi fokus kepada isu-isu berkaitan zakat, wakaf dan mal (wasiat dan amanah). Maka,

1 Sektor yang tidak bermotifkan keuntungan kewangan.

 2

fokus artikel ini adalah berkaitan pengurusan dan kepentingan dana sedekah serta peranan
yang boleh dimainkan oleh pihak kerajaan dan swasta dalam operasinya.

Objektif Artikel
Objektif artikel ini ialah untuk:

• Membincangkan kepentingan dana sedekah di dalam sistem kewangan Islam
• Mencadangkan penubuhan dana sedekah yang diuruskan secara sistematik
• Membincangkan peranan badan kerajaan dan swasta dalam pengurusan dana tersebut

Metodogi Kajian
Artikel ini adalah berbentuk teori dan konsep. Maka, ia adalah berdasarkan kepada kajian
perpustakaan. Maklumat-maklumat yang digunakan untuk tujuan analisis dan penilaian
adalah berbentuk sekunder yang terdiri daripada kandungan kitab-kitab tradisional Islam (di
dalam bidang fiqh, ‘ulum al-Quran dan hadis, ekonomi dan tasawwuf), artikel ilmiah, jurnal,
dan maklumat di laman-laman web. Penulis menganalisis maklumat-maklumat tersebut
dengan mengaplikasi kaedah induktif dan deduktif dalam menyusun dan mempersembahkan
hasil kajian bagi memenuhi objektif yang telah dinyatakan.

KEPENTINGAN INFAQ DAN TABARRU’

Shariat Islam bukan sahaja menitikberatkan kaedah pencarian rezeki yang halal, tetapi dalam
masa yang sama ia menitikberatkan kaedah-kaedah infaq atau kaedah/seni perbelanjaan
Islam. Maka, pelbagai kaedah yang berbentuk wajib digariskan di dalam Shariat Islam seperti
nafkah tanggungan, kaffarah, dam, nazar, dan lain-lain, atau sunat seperti sedekah, hadiah,
waqaf, hibah, dan lain-lain. Ia juga meletakkan garis panduan bagi mengelak perbelanjaan
atau infaq yang haram. Kaedah infaq di dalam Islam adalah bermula dari seseorang itu masih
kecil lagi seperti aqiqah sehingga seseorang itu meninggal dunia yang meliputi bab wasiat
dan harta warisan.

Enam perkara asas yang perlu dielakkan oleh seorang Muslim dalam infaq adalah (al-Misri,
2000; al-Jurjani, 2007):

1. Al-Tabdhir ( !"#$%ا): Membelanjakan harta dalam perkara yang haram.
2. Al-Israf (ا() اف): Berlebih-lebihan (melampau) berbelanja dalam perkara yang harus.
3. Al-Taqtir ( *$+$%ا): Menyempitkan ruang infaq kurang daripada yang sepatutnya.
4. Al-Bukhl (,-#%ا): Kedekut untuk menginfaq harta miliknya.
5. Al-Shuhh (./%ا): Kedekut untuk menginfaq harta miliknya atau milik orang lain ke

arah kebajikan dan kebaikan.
6. Kanz al-mal ( ا%45ل آ01 ): Tidak melaksanakan kewajipan harta seperti mengeluarkan

zakat.

Kaedah infaq Islam adalah berasaskan kepada ayat yang dibawah (al-Zuhayli, n.d.):

 3

BDًاGَHَ IَKَِذ MَOْPَ َنBوا َوَآUُVُWْXَ YْKَا َوGZُUِ[ْXُ YْKَ اGWُ\َ]ِْإَذا َأ MَXِ̀ aK2َوا

Maksudnya: “Dan (hamba-hamba al-Rahman itu) adalah mereka yang apabila memberi
infaq tidak berlebih-lebih dan tidak juga kedekut dan di antara keduanya itu adalah
kedudukan yang paling kukuh.”

Ini juga memberi maksud bahawa asas kepada seni infaq di dalam Islam adalah
kesederhanaan/berhemah atau al-wasatiyyah (6*7(8%ا) atau al-iqtisad (ا>;$:4د) atau al-
qawwamah ( %+8ا=6ا ) atau al-tadbir ( *>?$%ا).

Gambarajah 1: Konsep Kesederhanaan Sebagai Asas dalam Infaq di dalam Islam

Tabarru’ adalah satu istilah yang lebih umum berbanding sedekah. Tabarru’ merujuk kepada
semua pemberian yang dibuat secara sukarela sama ada ianya berbentuk fizikal atau manfaat.
Di dalam Islam, tabarru’ boleh dibahagikan kepada beberapa jenis. Jenis-jenis tabarru’
tersebut digambarkan di dalam Gambarajah 2. Namun begitu, perbincangan di dalam artikel
ini lebih tertumpu kepada tabarru’ harta kepada mereka yang berhajat kepada pertolongan
(sedekah).

Gambarajah 2: Tabarru’ Di Dalam Islam

2 Al-Furqan: 67

 4

SEDEKAH SEBAGAI SALAH SATU INSTRUMEN INFAQ DAN TABARRU’

Di antara kaedah infaq yang diberi galakan dalam di dalam Shariat adalah sedekah. Secara
umumnya, istilah sedekah (6;?:%ا) di dalam bahasa Arab digunakan untuk sedekah wajib dan
sunat. Menurut al-Sheikh Ali al-Jumu’ah (2000), sedekah dalam istilah yang umum
mempunyai beberapa makna, iaitu:

 5

1. Sedekah yang diwajibkan oleh Shara’ ke atas harta. (Zakat harta atau al-amwal)
2. Sedekah yang diwajibkan oleh Shara’ ke atas (badan) individu. (Zakat fitrah atau

al-abdan)
3. Sedekah yang diwajibkan oleh seseorang ke atas diri sendiri, iaitu sedekah yang

wajib kerana nazar.
4. Sedekah yang diwajibkan kerana hak Allah SWT seperti fidyah dan kaffarah.

Kategori ke-3 dan ke-4 ini dibahaskan oleh fuqaha’ di dalam bab-bab Nazar dan
Kaffarat.

5. Sedekah secara sukarela (ا%$87ع) yang disunatkan oleh Shara’.

Sedekah dalam maksud yang ke-5 adalah merupakan makna yang menjadi fokus artikel ini.
Pada pendapat penulis juga, istilah sedekah, khasnya di kalangan masyarakat rumpun Melayu,
telah menjadi satu istilah khusus yang membezakan maknanya dengan kategori sedekah yang
wajib.

Di dalam perbahasan fiqh, pada kebiasaannya istilah hibah (6#L%ا)   yang bermaksud
pemberian barang biasanya digunapakai dalam perbahasan sedekah. Terdapat empat istilah
yang saling menyerupai antara satu sama lain, iaitu, hibah, sedekah, hadiah dan athiyyah.
Definisi bagi setiap istilah adalah seperti berikut (Al-Jumu’ah, 2000; Al-Zuhayli, 2000):

1. Hibah (6#L%ا): Pemberian barang / pemilikan tanpa iwadh (ganti)
2. Hadiah (6!?L%ا): Pemberian dengan tujuan kasih-sayang dan rasa hormat. Pada

kebiasaannya, pemberian tersebut dibawa kepada penerima.
3. Athiyyah (6*7M%ا): Pemberian oleh seseorang yang sedang menderitai sakit yang boleh

menyebabkan kematiannya.
4. Sedekah (6;?:%ا): Pemberian dengan tujuan bertaqarrub kepada Allah SWT dengan

menolong orang yang memerlukan pertolongan.

Hibah atau pemberian adalah satu istilah umum yang boleh dipakai bagi keempat-empat
kategori tersebut. Maka sebab itulah, istilah hibah biasanya digunapakai di dalam kitab para
fuqaha’. Secara umumnya, hibah adalah pemberian yang sunat dan digalakkan oleh Shariat.
Namun begitu, di antara bentuk-bentuk pemberian di atas, sedekah adalah yang paling
dituntut di dalam Islam (al-Bantani, 2000). Nas-nas al-Quran dan hadis menunjukkan amalan
bersedekah (walaupun sunat) amat ditekankan di dalam Islam. Bagi tujuan perbincangan di
dalam artikel ini, penulis menfokuskan makna hibah yang berbentuk sedekah.

Satu prinsip yang perlu dipegang dalam perkara berkaitan amalan-amalan sunat ialah (al-
Suyuthi, 1998):

afKا\ْgُ/aVKاhَiGْوَأ ُعkَlُ DِMْ KْاGَmِاnِ/Kْا\َUِْض

Maksudnya: “Perkara tambahan (yang sunat)/sukarela itu lebih luas berbanding perkara yang
wajib/fardhu.”

 6

Sebagai contoh, qiyam atau berdiri tegak tidak diwajibkan di dalam solat sunat dan tabyit niat
(berniat pada waktu malam sebelum masuk waktu Subuh) untuk puasa sunat adalah tidak
wajib (al-Suyuthi, 1998). Begitulah juga, tidak ada nilai minimum, tidak ada waktu yang
khusus, tidak ada tempat tempoh tertentu bagi amalan sedekah. Namun begitu, terdapat
keutamaan yang diberikan kepada masa, tempat dan penerima tertentu.

ASAS BAGI PENUBUHAN DANA SEDEKAH

Konsep pengembelingan dan pemusatan dana harta dan makanan boleh diambil daripada dua
hadis Rasulullah SAW. Pertama, kisah keluarga sahabat Rasulullah SAW, Abu Musa al-
Ash’ari r.a. yang menjadi pujian Rasulullah SAW. Kedua, sabab al-wurud (atau sebab
pengeluaran) hadis yang menggalakkan umat Islam mencipta sunnah yang baik atau bid’ah
hasanah. Hadis-hadis tersebut adalah seperti berikut:

1. Abu Musa al-Ash’ari r.a. meriwatkan bahawa Rasulullah SAW bersabda:

Yْ Zِ xُهB ~ِfْ�ََنB َآGا B ~ِOَKِB�ِYْ PِKْB�َ�ِfَX�ِ mَ�َtُDَُمHَag |َtَ ْو، َأ ِوxyَzْ اGKْا DَwُZِْرا َأَذِإ rَsْtَUِuXMَOاKْ نaِإ
�َGٍْب �ُ ،aY HْاVَ[َ�ُ�ُG PَOْfَ�ُYْ Zِِإ x]ٍَءB ٍ�اِ�َو BِPa[KGِaX�ُِه ،Yْ Dِufَو xَأ]َDِ Bfْ�ُYْ3

Maksudnya: “Sesungguhnya keluarga Al-Ash’ari itu apabila kekurangan bekalan
dalam peperangan atau kekurangan makanan ahli keluarga mereka di Madinah,
mereka mengumpulkan semua (makanan) yang ada pada mereka di dalam satu kain,
kemudian mereka membahagikan makanan tersebut di kalangan mereka dalam satu
bekas secara sama rata dan adil, sesungguhnya mereka adalah dari golonganku dan
aku adalah daripada mereka.”

2. Jarir Ibn Abdullah r.a. meriwayatkan bahawa bapanya berkata: “Ketika kami sedang
berada di sisi Rasulullah SAW pada waktu tengahari, maka datanglah sebuah kaum
yang dalam keadaan tidak beralas kaki dan tidak cukup pakaian, mereka memakai
penutup kepala yang terkoyak sambil menggantungkan pedang di badan mereka,
kebanyakan mereka adalah dari [qabilah] Mudharr. Maka berubah wajah Rasulullah
SAW kerana melihat kesusahan yang mereka hadapi. Maka Rasulullah SAW pun
memasuki (rumah) dan kemudian keluar serta memerintahkan Bilal r.a. untuk
melakukan azan dan iqamah (Zohor). Setelah itu, baginda SAW (dan para sahabat
r.a.) bersolat. Setelah selesai solat, baginda SAW berkhutbah dan membaca ayat al-
Quran (dari Surah al-Nisaa’: Ayat 1 dan Surah al-Hashr: Ayat 18). serta bersabda:

Uِ�ْ�َ ِعB�َ MْDِ �ِuUPُ ِعB�َ MْDِ �ِPِGْ�َ MْDِ �ِ�ِِدْرَه MْDِ �ِِرBfَXِد MْDِ gٌmَُق َرa��َ�َ �ِ)َلBHَ �aV�َ(

 َوUَ�ْ�َ u��ِPِ GْKٍَة

3 Diriwayatkan oleh Imam al-Tabari di dalam Tahdhib al-Athar.  [No. 148]

 7

Maksudnya: “Bersedekahlah seseorang itu daripada dinarnya, daripada dirhamnya,
daripada pakaiannya, daripada segantang gandumnya, daripada segantang tamarnya,
(sehingga baginda SAW bersabda) walaupun dengan sebahagian daripada sebiji
tamarnya.”
Maka orang ramai agak perlahan untuk mula bersedekah. Maka datanglah seorang
lelaki daripada Ansar dengan satu kantung yang hampir-hampir tidak mampu
dipegang dengan tapak tangannya. Maka setelah itu, orang ramai pun terus
bersedekah secara berterusan sehingga terkumpulnya dua longgokan besar pakaian
dan makanan sehingga aku telah melihat wajah Rasulullah SAW berseri-seri seolah-
olah bekas yang bersinar. Maka baginda SAW pun bersabda:

 �َWُfْXَ َأْن UِOْ�َ MْDِ �ُ�َtْPَ B�َPِ gَ�ِ~َ MْDَ Uُmَْوَأ BَهUُmَْأ �ُwَZَ �ًfَ[َ�َ �ًafkُ ِمBwَkْ�ِKْا xZِ aMkَ MْDَ
 gَ�ِ~َ MْDَ َوِوْزُر Bِوْزُرَه �ِOْwَ~َ َنBَآ �ً�َuOkَ �ًafkُ ِمBwَkْ�ِKْا xZِ aMkَ MْDٌَء َوxْsَ YِْرِهGmُُأ MْDِ

tْPَ MْDِ B�َPٌِءxْsَ Yَْأْوَزاِرِه MْDِ �َWُfْXَ َأْن UِOْ�َ MْDِ �ِ�ِ
Maksudnya: “Barangsiapa yang mencipta di dalam Islam satu sunnah yang baik,
maka dia memperolehi pahalanya dan pahala orang-orang yang beramal dengan
sunnah tersebut selepasnya tanpa mengurangkan sedikit pun daripada pahala-pahala
mereka. Dan barangsiapa mencipta satu sunnah yang buruk, maka dia memperolehi
dosanya dan dosa orang-orang yang beramal dengan sunnah (yang buruk) tersebut
selepasnya tanpa mengurangkan sedikit pun dosa-dosa mereka.”4

Kedua-dua hadis di atas menyatakan pujian Rasulullah SAW kepada mereka yang
bekerjasama dalam membantu keluarga dan saudara seagama mereka yang di dalam
kesusahan. Di dalam kedua-dua hadis tersebut, terdapat bukti bahawa pemusatan dan
pengumpulan dana sedekah telah dilakukan oleh keluarga al-Ash’ari dan para sahabat r.a.
Pengumpulan dana dan pemusatan dana ini dapat memastikan bentuk pertolongan yang
dihulurkan berskala besar dan menyeluruh.

KEPERLUAN DAN KELEBIHAN DANA BERKONSEPKAN SEDEKAH

Di dalam sistem ekonomi dan kewangan Islam, terdapat dua bentuk dana, iaitu, dana tijari
dan dana ijtima’i. Dana tijari adalah dana yang bermotifkan keuntungan kewangan untuk
pemiliknya, manakala dana ijtima’i adalah dana yang tidak bermotifkan keuntungan
kewangan bagi pemilik dan pengurusnya. Di Malaysia, dana pengurusan haji dan umrah
adalah satu contoh dana tijari yang telah menunjukkan satu konsep pengurusan dana yang
mematuhi Shariah dan dalam masa yang sama mampu memberi pulangan yang baik kepada
pemiliknya serta menyumbang kepada pembangunan ekonomi.

Secara umumnya, penulis mendapati bahawa terdapat tiga (3) dana ijtima’i yang berpotensi
untuk dibangunkan dalam skala besar di dalam sistem ekonomi dan kewangan Islam. Dana-
dana tersebut ialah dana zakat, harta wakaf dan sedekah. Secara kebarangkaliannya,

4 Hadis ini dan hadis-hadis yang mirip dengannya diriwayatkan oleh Muslim, al-Nasa’i, Ahmad, Ibn Abu
Shaybah, al-Bayhaqi, Abd al-Razzaq, al-Hakim, al-Tibrani, Ibn Hibban, al-Thayalisi dan al-Thahawi.

 8

kekurangan dana sedekah di peringkat nasional dan negeri mungkin telah menyebabkan
peranannya ditampung and disokong oleh dana zakat. Pentafsiran penggunaan dana zakat
yang lebih luas pada hari ini mungkin disebabkan beberapa faktor yang di antaranya ialah
kekurangan dana sedekah.

Penubuhan dana sedekah juga dapat menjadikan amalan bersedekah sebagai satu kekuatan
dan instrumen ekonomi nasional yang mampu memperbaiki keadaan ekonomi di peringkat
makro. Ia juga mampu memastikan pengaliran dana yang lebih efisien, khasnya dengan
kecanggihan teknologi maklumat dan komunikasi pada hari ini. Pada pendapat penulis,
institusi zakat dan baitul mal, masjid, institusi kewangan dan perbankan Islam, yayasan Islam,
persatuan-persatun Islam serta badan-badan bukan kerajaan dapat membentuk satu jaringan
bagi penubuhan dana ini. Pengutipan boleh dibuat dengan pelbagai kaedah seperti tunai,
wang pos, perbankan elektronik dan SMS, kad kredit, kad debit, kad caj, potongan gaji,
arahan pindahan/pembayaran wang (standing intsructions) dan seumpamanya.

Di antara kelebihan dana berkonsepkan sedekah ialah:

• Terbuka sepanjang tahun untuk menerima sumbangan;
• Sumbangan boleh dibuat dalam pelbagai bentuk dan jenis harta;
• Boleh diagihkan secara lebih meluas dalam pelbagai bidang dengan pelbagai

tanpa syarat-syarat yang ketat;
• Tidak ada jumlah maksimum atau minimum bagi sumbangan; dan
• Kesinambungannya tidak bergantung kepada mana-mana individu.

PERANAN DANA SEDEKAH DALAM SISTEM PENGURUSAN EKONOMI

Aktiviti muamalat Islam perlulah berada di dalam lingkungan adil dan ihsan. Konsep adil dan
ihsan di dalam urusniaga jual-beli telah diterangkan dengan teliti oleh Imam al-Ghazali di
dalam kitabnya yang masyhur, Ihya’ ‘Ulum al-Din (Al-Ghazali, 2001). Keadilan adalah
merupakan satu garis panduan minimum yang perlu dipatuhi oleh semua pihak. Dalam
konteks sistem ekonomi, Shariat Islam telah mewajibkan zakat bagi memastikan sistem
ekonomi beroperasi dengan prinsil adil. Dengan kata lain, zakat adalah instrumen bagi
memastikan wujudnya keadilan.

Manakala “Ihsan” merujuk kepada amalan terbaik (the best practice) yang mempunyai
pelbagai hikmah dan kebaikan jangka masa pendek dan panjang. Sedekah adalah instrumen
bagi memastikan mewujudkan “Ihsan” di dalam masyarakat Islam. Menurut Imam al-Ghazali,
peniaga yang mengamalkan prinsip “ihsan” adalah peniaga yang akan berjaya dalam jangka
masa panjang (Al-Ghazali, 2001).

Di dalam sistem ekonomi dan kewangan Islam, dana sedekah mempunyai fungsi dan peranan
seperti yang berikut:

 9

1. Menjadi Satu Skim Pengagihan Semula Kekayaan (Secara Sukarela) di dalam
Sistem Ekonomi Islam

Pengagihan kekayaan berdasarkan prinsip pasaran mungkin akan meminggirkan
golongan kurang upaya atau kurang bernasib baik yang boleh menyebabkan
ketidakseimbangan dalam pengagihan kekayaan. Maka Syariat Islam menyediakan
beberapa instrumen pengagihan semula yang berbentuk wajib serta sukarela. Dari
perspektif ekonomi, sedekah boleh dilihat sebagai satu skim pengagihan kekayan semula
secara sukarela (al-Misri, 2000).

Kepentingan sistem pengagihan semula kekayaan ada disebut di dalam al-Quran. Firman
Allah SWT:

xَْآ BKَ َنG�ُXَ �ًKَُدو MَOْPَ ِءBOَfِ�ْrَKْا Yْ�ُfْDِ

Maksudnya: “…supaya harta tersebut tidak hanya berlegar di kalangan orang-orang kaya
daripada kamu...”5.

2. Menjadi Dana Pelengkap Yang Mampu Menampung Kekurangan Yang Berlaku di
dalam Dana Zakat atau Dana-dana Lain Seperti Wakaf

Dana sedekah juga boleh berperanan sebagai dana pelengkap dan penyokong kepada
dana zakat dan dana-dana yang lain di dalam sistem ekonomi Islam. Kekurangan dana
zakat boleh disebabkan oleh pelbagai faktor. Pembangunan harta wakaf juga boleh
tergendala kerana kekurangan dana. Sekiranya dana sedekah dapat diuruskan dalam skala
yang besar, ia mungkin mampu menampung serba sedikit kekurangan yang berlaku.

3. Dana Yang Fleksibel dan Berkebolehan Untuk Digunakan dalam Pelbagai Bentuk

dan Sektor

Dana sedekah adalah sebuah dana yang sangat fleksibel dalam bentuk kegunaannya,
khasnya apabila ia adalah sebuah dana sedekah umum. Penggunaan dana zakat adalah
tertakluk kepada lapan (8) kategori asnaf zakat yang ada manakala penggunaan harta
wakaf dan hasilnya adalah tertakluk kepada syarat dan tujuan pewakaf. Dana sedekah
yang khusus juga terikat dengan syarat yang diletakkan oleh penyumbang. Dana sedekah
yang umum boleh digunakan mengikut maslahah (kebajikan) golongan penerima yang
dirasakan perlu oleh pengurus dana.

Sebagai contoh, dana sedekah boleh digunakan untuk dana bantuan kecemasan yang
mungkin melibatkan bantuan kepada golongan bukan Muslim. Dana sedekah yang sunat
ini juga boleh dibelanjakan kepada golongan bukan Muslim mengikut pendapat
sebahagian ulama’ tanpa mengira sama ada ia merupakan golongan harbi atau tidak (al-
Jumu’ah, 2000). Sebagai contoh yang lain, menurut pendapat jumhur ulama’, keluarga
 Rasulullah SAW tidak boleh menerima sumbangan daripada sedekah wajib seperti (Yل)

5 Surah al-Hashr: Ayat 7.

 10

zakat, namun begitu mereka boleh menerima sumbangan daripda sedekah yang sunat (al-
Jumu’ah, 2000).

4. Menjadi Dana Bagi Proses Penyucian Harta (Haram dan Shubhat) di dalam Sistem
Ekonomi Islam

Menurut pendapat ulama’ empat mazhab fiqh yang utama (Hanafi, Maliki, Shafi’e dan
Hanbali), pendapatan atau hasil yang haram yang diperolehi oleh seseorang Muslim
wajib dibersihkan. Sekiranya harta itu halal pada zatnya dan pemiliknya (atau warisnya)
diketahui, maka pemegang harta tersebut wajib mengembalikan wang tersebut kepada
pemilik asalnya. Sekiranya pemilik tersebut tidak mengetahui pemilik atau warisnya,
maka duit itu perlulah disedekahkan sepertimana sedekah yang sunat (Al-Ghazali, 2001).

Namun begitu, dalam hal ini, ulama’ mazhab al-Shafie seperti Imam al-Nawawi dan
Imam al-Ghazali berpendapat bahawa sultan/ pemerintah adalah pihak yang
bertanggunjawab dalam menguruskan harta-harta haram yang tidak diketahui pemiliknya
kerana beliau lebih mengetahui maslahah umat Islam dengan syarat sultan/pemerintah
tersebut mestilah seorang yang adil. Penulis berpendapat bahawa pandangan ulama’
mazhab Shafi’e adalah lebih sesuai bagi konsep pengurusan yang lebih teratur dan bagi
mempunyai objektif yang lebih jelas. Apatah lagi sekiranya jumlah duit yang haram itu
sangat besar, pihak pemerintah boleh menyalurkannya kepada dana sedekah untuk
dibelanjakan mengikut prinsip Shariat Islam.

5. Menjadi Dana Bagi Kecemasan Yang Berlaku di dalam Masyarakat

Dana sedekah berupaya menjadi dana bagi bantuan kecemasan apabila sesuatu kejadian
buruk atau musibah menimpa masyarakat dalam skala yang besar. Ini adalah kerana ia
dapat dikumpul dengan serta merta dan tidak terikat dengan tempoh masa tertentu. Ini
dapat diperhatikan dalam hadis yang diriwayatkan oleh Jarir Ibn Abdullah r.a. di atas.
Rasulullah SAW menganjurkan para sahabat r.a. akan bersedekah dalam bentuk
kumpulan sehingga terbentuknya dua longgokan pakaian dan makanan yang besar untuk
golongan yang dilanda kesusahan.

PERANAN KERAJAAN

Peranan kerajaan dalam pengagihan dan pengaliran dana di dalam sistem ekonomi
sememangnya diperakui dalam Islam. Walaupun pada asasnya sistem pasaran yang
memainkan peranan utama. Namun begitu, bagi sektor ijtima’i khasnya, peranan yang besar
diberikan kepada kerajaan sesebuah negara Islam. Ini adalah kerana sistem pasaran semata-
mata tidak mampu menjamin pengagihan dan pengaliran sumber ekonomi dengan adil dan
ihsan. Hakikat ini sememangnya diakui dan dipraktikkan oleh negara-negara Barat apabila
terbukti bahawa sistem pasaran mempunyai kelemahannya tersendiri.

 11

Berkaitan dengan penubuhan dan pengurusan dana sedekah, pihak kerajaan perlu
memastikan aspek-aspek utama dalam pengutipan dan pengagihan dana sedekah
dititikberatkan. Aspek pengetahuan dan pendidikan mengenai sedekah telah diberi sejak
sekian lama. Aspek yang pertama ialah sumber manusia. Pihak yang dipertanggungjawabkan
bagi menguruskan dana ini perlulah mempunyai dua sifat yang paling asas, iaitu
berkemampuan dan amanah. Kedua-dua ciri ini ada disebut di dalam al-Quran di dalam kisah
Nabi Musa a.s. Allah SWT berfirman berkenaan salah seorang anak perempuan Nabi Syu’aib
a.s.:

aِإن UَOْ�َ MِDَ َتUْmَrْVَkْا iيGِWَKْا MُODِrَKْ6ا

Maksudnya: “…Sesungguhnya sebaik-baik orang yang kamu bagi upah (bagi melakukan
kerja) adalah orang yang kuat (berkemampuan) lagi amanah.”

Aspek lain yang perlu diambil berat oleh pihak kerajaan adalah aspek pengutipan dan
pengagihan. Pihak kerajaan perlu menyediakan garis panduan bagi pengutipan dan
pengagihan yang lebih fleksibel namun mampu dikawal dan dinilai dari masa ke semasa.
Aspek pengutipan dan pengagihan dana sedekah boleh memberi impak yang sangat besar
dalam kesediaan masyarakat umum menyumbang kepada dana tersebut.

Kerajaan telah pun mempunyai institusi-institusi berkaitan agama Islam seperti
majlis/jabatan agama, masjid dan pusat Zakat/baitul mal yang mampu memainkan peranan
induk dalam penubuhan dan pengurusan dana sedekah ini. Selain daripada itu, sistem laporan,
kawalan/audit dalaman dan luaran, sistem penilaian dan pemasaran perlu dijalankan oleh
kerajaan bagi menjamin objektif penubuhan dana dapat dicapai sepenuhnya. Penyelarasn
peranan setiap institusi kerajaan perlu dibuat agar tidak berlaku penindihan peranan yang
mungkin boleh menimbulkan silap faham dan kerugian sumber ekonomi. Sistem pemasaran
juag perlu bagi mewujudkan kesedaran di kalangan masyarakat tempatan dan antarabangsa
tentang kewujudan dana ini.

Secara umumnya, aspek-aspek yang perlu diambil berat oleh pihak kerajaan dalam
pengurusan dana sedekah ialah:

• Pendidikan dan Pengetahuan
• Sumber manusia yang cekap dan amanah
• Garis panduan pengutipan
• Garis panduan pengagihan
• Sistem Rekod dan Laporan Yang Telus
• Sistem Kawalan/Audit
• Sistem Penilaian Kecekapan
• Sistem Penyelarasan (Peranan)
• Sistem Pemasaran

6 Surah al-Qasas: Ayat 26.

 12

PERANAN SEKTOR SWASTA

Sektor swasta atau bukan kerajaan sama ada institusi, persatuan dan individu memainkan
peranan yang lebih pelbagai dan mikro berbanding dengan sektor kerajaan. Sektor swasta
boleh memainkan peranan sebagai penyumbang dan pemudahcara bagi pengutipan dan
pengagihan dana sedekah. Sebagai contoh, institusi perbankan dan kewangan Islam boleh
bekerjasama dengan pihak kerajaan dalam membuat kutipan secara elektronik ataupun
manual. Mereka juga boleh memainkan peranan sebagai pemberi maklumat kepada kerajaan
dan pendidik bagi masyarakat tentang kepentingan bersedekah.

Kerjasama sektor swasta dalam mengurangkan caj bagi operasi dana sedekah, khasnya di
bahagian kutipan, perlu bagi mengurangkan ketirisan dana sedekah. Caj pengurusan yang
terlalu mahal menjadikan dana sedekah sebagai tidak efisien dan tidak menarik. Satu perkara
yang perlu diubah di kalangan masyarakat industri dan perniagaan Muslim ialah mengubah
pandangan mereka terhadap zakat dan sedekah. Zakat dan sedekah perlu dilihat sebagai
sebagai salah satu kaedah pengagihan keuntungan (profit distribution) seperti dividen dan
bukanlah sebagai satu bentuk kos seperti cukai. Ini sepatutnya dapat digambarkan di dalam
laporan kewangan mereka.

Perubahan paradigma perlu berlaku di dalam sektor swasta khasnya dan masyarakat
umumnya. Mereka perlu benar-benar menghayati falsafah harta dan kekayaan di dalam Islam.
Sistem ekonomi dan kewangan Islam perlu didokong dan diketengahkan oleh swasta.
Apabila kecekapan hanya dinilai dari sudut keuntungan dan tidak dinilai dari sudut
pengagihan, maka ia adalah pendekatan dan pemikiran yang tidak seimbang dari perspektif
Islam. Shariat Islam menitikberatkan isu pemilikan, pemeliharaan, pembangunan dan
pengagihan kekayaan secara keseluruhan. Oleh kerana itu, penulis ingin menekankan bahawa
sistem atau kaedah infaq di dalam ekonomi Islam amat dititiberatkan berbanding ekonomi
konvensional. Di samping itu, pihak swasta mestilah terus menurus menyokong sistem
kewangan Islam agar terus berkembang. Perkembangan sistem kewangan Islam mampu
menyumbang kepada perkembangan dana sedekah dan pengagihan yang lebih efisien.

KERANGKA ALIRAN DANA SEDEKAH DI DALAM SISTEM KEWANGAN
ISLAM

Gambarajah 3 mampu menggambarkan proses aliran dana secara umum di dalam sistem
kewangan Islam. Dana sedekah merupakan salah satu dana di dalam sistem kewangan Islam
yang patut memainkan peranan yang ketara di dalam sistem pengagihan yang meliputi lapan
(8) asnaf zakat serta bidang-bidang kebajikan dan perlindungan, kemudahan awam dan
agama, keselamatan dan keamanan, pendidikan dan keilmuan, kesihatan dan perubatan dan
rezab. Adalah menjadi satu kerugian sekiranya dana ini tidak dimanfaatkan sepenuhnya di
dalam sistem kewangan Islam Malaysia.

Gambarajah 3: Model Sistem Kewangan Islam – Aliran Dana

 13

Sistem kewangan Islam sepatutnya mempunyai kepelbagaian dana yang dapat memainkan
peranan masing-masing di samping membantu kekurangan dana-dana yang lain. Pihak
kerajaan dan institusi kewangan Islam memainkan peranan yang paling utama dalam proses
pengaliran dana-dana tersebut. Kaedah pengembelingan dan pengagihan dana yang
berteraskan amalan terbaik (the best practice) boleh mendapatkan keyakinan penyumbang
dan mengelak penyalahgunaan dana. Kedudukan dana-dana Islam di dalam ekonomi dwi-
sistem (dual system) memberi cabaran yang lebih kompleks kepada umat Islam kerana
masyarakat akan sentiasa membuat perbandingan di antara dana-dana Islam dan
konvensional.

KESIMPULAN

Shariat Islam mengandungi sistem pengurusan ekonomi dan kewangan yang sangat
komprehensif dan menyediakan instrumen yang secukupnya bagi mengatasi masalah
kemiskinan dan kefakiran. Isu yang utama adalah pengutipan dan pengagihan. Di antara
instrumen-instrumen kewangan Islam yang mampu digembelingkan dengan skala besar ialah
sedekah. Dana sedekah mempunyai potensi yang sangat tinggi untuk dibangunkan,
terutamanya di dalam sistem ekonomi dan kewangan yang berasaskan teknologi maklumat
dan komunikasi pada hari ini. Sistem kewangan Islam Malaysia yang telah mencapai tahap
kemajuan yang agak tinggi mampu menyediakan infrastruktur yang lengkap bagi penubuhan

 14

dana berasaskan sedekah ini. Masyarakat Islam Malaysia khasnya perlu mengambil peluang
ini untuk melangkah lebih jauh lagi di dalam sistem ekonomi Islam. Namun, pengurusan
yang telus dan terkawal amat perlu agar tidak dieksploitasi dan dikhianati. Di samping itu,
garis panduan dan kaedah pembahagian yang munasabah dan relevan serta sistem laporan,
penilaian dan penyelarasan yang mantap mampu menjamin objektif penubuhan dan
pengurusan dana sedekah ini tercapai.

RUJUKAN

Al-Quran al-Karim.

Al-Ghazali, Muhammad. 2001. Ihya’ ulum al-din. Beirut: Dar al-Arqam.

Al-Jumu’ah, Ali Ibn Muhammad. 2000. Mu’jam al-mustalahat al-iqtisadiyyah wa al-
Islamiyyah. Riyadh: Maktabah al-‘Ubaykat.

Al-Jurjani, Ali Muhammad. 2007. al-Ta’rifat. Beirut: Dar al-Ma’rifah.

Al-Misri, Rafiq Yunus. 2000. Usul al-Iqtisad al-Islami. Beirut: Dar al-Qalam.

Al-Suyuthi, Jalal al-din Abd al-Rahman Ibn Abi Bakr. 1998. Al-Ashbah wa al-nazhair fi
qawa’id wa furu’ fiqh al-Shafi’iyyah. Beirut: Dar al-kutub al-‘ilmiyyah.

Al-Zuhayli, Wahbah. 2000. al-Fiqh al-Islami wa adillatuh. Beirut: Dar al-fikr.

_________________. n.d. al-Wasatiyyah matlaban shar’iyyan wa hadhariyyan di
www.islam.gov.kw/books/wasatya/wsm1s2_zhely.doc .

CD. al-Maktabah al-Shamilah.

http://www.islam.gov.kw/books/wasatya/wsm1s2_zhely.doc

PENDAHULUAN

Sorotan Literatur

Objektif Artikel

Metodogi Kajian

KEPENTINGAN INFAQ DAN TABARRU’

SEDEKAH SEBAGAI SALAH SATU INSTRUMEN INFAQ DAN TABARRU’

ASAS BAGI PENUBUHAN DANA SEDEKAH

KEPERLUAN DAN KELEBIHAN DANA BERKONSEPKAN SEDEKAH

PERANAN DANA SEDEKAH DALAM SISTEM PENGURUSAN EKONOMI

PERANAN KERAJAAN

PERANAN SEKTOR SWASTA

KERANGKA ALIRAN DANA SEDEKAH DI DALAM SISTEM KEWANGAN ISLAM

KESIMPULAN

RUJUKAN


Skip to content
PENUNTUT ILMU
Dr. Abdullaah Jalil
40 Hadith (13)

Academic Advisory, Supervision and Review

Academic Courses

ASWJ

Awards

Books (40)

Chapter in Books

Conferences & Workshops – Participant/ Moderator

Conferences – Presenter/ Author/ Co-Author

Consultation

Courses & Workshops – Trainer/ Member

Educational Background

Fiqh Muamalat

Hak Cipta

Halal

Home

Islamic Banking and Finance

Journals

Kuliah & Kursus Agama – Pengajar/ Pembentang

Laws and Regulations

Mirath & Fara’id

Mutun Ilmiyyah

News Paper / Magazines

PCVE (Deradicalization and Rehabilitation)

Penyelidik IMARAH

Policy / Industry

Q & A

References & Links

Research

Risalah Penuntut Ilmu (RPI)

Selected Fatwa

Services/ Modules Offered

Shariah Compliance and Governance

Takaful

Talaqqi

Waqf

Zakat

Zikrullah and Supplications

About

Blog
Islamic Banking and Finance
Training
Share this:
Twitter

Facebook
Like this:
Blog at WordPress.com.
Follow

Following

PENUNTUT ILMU

Join 37 other followers

												Sign me up

Already have a WordPress.com account?
Log in now.
PENUNTUT ILMU

Customize

Follow

Following

Sign up

Log in

Copy shortlink

Report this content

View post in Reader

Manage subscriptions

Collapse this bar